CSS ไม่สะเทือน! Q2/59 กำไรลดลง 27% หลังรายได้การขายลดลง ปันผล 0.06 บ./หุ้น
CSS ไม่สะเทือน! Q2/59 กำไรลดลง 27% มาที่ 42.76 ลบ. จากปีก่อนมีกำไร 58.78 ลบ. หลังมีรายได้จากการขายและบริการติดตั้งลดลง ขณะที่ช่วง 6 เดือนแรก มีกำไรลดลง 46% อยู่ที่ 66.51 ลบ. จากปีก่อน 122.44 ลบ. พ่วงปันผล 0.06 บ./หุ้น XD 22 ส.ค.นี้ จ่าย 8 ก.ย.59
11 ส.ค. 2559

บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 42.76 ล้านบาท หรือมีกำไรสุทธิ 0.036 บาทต่อหุ้น ลดลง 27% จากช่วงเดียวกันของปีก่อนที่มีกำไรสุทธิ 58.78 ล้านบาท หรือมีกำไรสุทธิ 0.056 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการขายและบริการติดตั้งลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 66.51 ล้านบาท หรือ 0.058 บาทต่อหุ้น ลดลง 46% จากช่วงเดียวกันของปีก่อนที่มีกำไรสุทธิ 122.44 ล้านบาท หรือ 0.127 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.06 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค. 2559 ทั้งนี้ กำหนดจ่ายเงินปันผลในวันที่ 8 ก.ย. 2559